钦定古今图书集成/明伦汇编/官常典/第608卷 > 徐人龙
## 钦定古今图书集成/明伦汇编/官常典/第608卷 > 徐人龙

按《宝庆府志》：“人龙，字亮生，上虞人。天启二年，督八郡
学政。美须髯，目炯炯如电。浃岁周两试，皆手自评骘，
一日尽三百卷。得佳者欣赏，逾格疵者临唱名，辄能
举其瑕，无不厌服，人以为冰鉴。前试抑者，后试胜，则
亟拔之。或附大力以请，则坚谢曰：‘某己且不徇，况徇
人耶’！士习文章，翕然一变。后历官兵部侍郎。”